
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1819 

8 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 41637/ΔΙΟΕ 769/8.12. 2000 
(ΦΕΚ1502/Β78.12.2000) κοινής απόφασηςτων Υπουρ¬ 
γών Εσωτερικών, Δημόσιας Διοίκησης και Αποκέ¬ 
ντρωσης και Οικονομίας και Οικονομικών (τ. ΥΠΕΘΟ) 
«Σύσταση Ειδικής Γραμματείας για την Κοινωνία της 
Πληροφορίας και Ειδικής Υπηρεσίας «Υπηρεσία Δια¬ 
χείρισης Επιχειρησιακού Προγράμματος Κοινωνία 


της Πληροφορίας», όπως τροποποιήθηκε. 1 

Τροποποίηση απόφασης σύστασης Ειδικής Υπηρεσίας 
με τίτλο «Υπηρεσία Σχεδιασμού και Αξιολόγησης Πε¬ 
ριφερειακής Πολιτικής και Προγραμμάτων» σύμφωνα 

με το άρθρο 3 του Ν. 2860/2000. 2 

Τροποποίηση απόφασης σύστασης Ειδικής Υπηρεσίας 
με τίτλο «Υπηρεσία Συντονισμού της Εφαρμογής των 
Επιχειρησιακών Προγραμμάτων» σύμφωνα με το άρ¬ 
θρο 3 του Ν. 2860/2000. 3 


ΑΠΟΦΑΣΕΙ Σ 

Αριθ. 47534/ΔΙΟΕ 1249 (1) 

Τ ροποποίηση της υπ’ αριθμ. 41637/ΔΙΟΕ 769/8.12.2000 (ΦΕΚ 
1502/Β78.12.2000) κοινής απόφασης των Υπουργών Εσω¬ 
τερικών, Δημόσιας Διοίκησης και Αποκέντρωσης και Οι¬ 
κονομίας και Οικονομικών (τ. ΥΠΕΘΟ) «Σύσταση Ειδικής 
Γ ραμματείας για την Κοινωνία της Πληροφορίας και Ειδι¬ 
κής Υπηρεσίας «Υπηρεσία Διαχείρισης Επιχειρησιακού 
Προγράμματος Κοινωνία της Πληροφορίας», όπως τρο¬ 
ποποιήθηκε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 28 και 29Ατου Ν. 1558/1985 «Κυβέρνηση 
και Κυβερνητικά Όργανα» (ΦΕΚ 137/Α") όπως συμπληρώθη¬ 
κε με το άρθρο 27 του Ν. 2081/1992 (ΦΕΚ 154/Α') και τροπο¬ 
ποιήθηκε με το άρθρο 1 παρ. 2α του Ν. 2469/1997 (ΦΕΚ 
38/Α'). 

β) Του Ν. 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες διατά¬ 


ξεις» (ΦΕΚ 251 /Α'/14.11.2000), όπως συμπληρώθηκε με το 
άρθρο 17 Ν. 3193/2003 (ΦΕΚ 266/Α720.11.2003). 

γ) Του Π.Δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α714.7.2000). 

δ) Του Π.Δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (ΦΕΚ57/Α'). 

2. Το ΚΠΣ 2000-2006 και ειδικότερα το επιχειρησιακό πρό¬ 
γραμμα «Κοινωνία της Πληροφορίας», την αρμοδιότητα δια¬ 
χείρισης και εφαρμογής του οποίου έχουν το Υπουργείο 
Εσωτερικών, Δημόσιας Διοίκησης και Αποκέντρωσης και το 
Υπουργείο Οικονομίας και Οικονομικών σύμφωνα με το άρ¬ 
θρο 24 παρ. 1 του Ν. 2860/2000. 

3. Την υπ’ αριθμ. 41637/ΔΙΟΕ 769/8.12.2000 κοινή απόφα¬ 
ση των Υπουργών Εσωτερικών, Δημόσιας Διοίκησης και Απο¬ 
κέντρωσης και Εθνικής Οικονομίας και Οικονομικών (ΦΕΚ 
1502/Β78.12.2000) για σύσταση Ειδικής Γ ραμματείας για την 
Κοινωνία της Πληροφορίας και Ειδικής Υπηρεσίας «Υπηρε¬ 
σία Διαχείρισης Επιχειρησιακού Προγράμματος Κοινωνία 
της Πληροφορίας». 

4. Την υπ’ αριθμ. 14536/ΔΙΟΕ 187/4.5.2001 κοινή απόφαση 
των Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Οικονομίας και Οικονομικών (ΦΕΚ 
546/Β711.5.2001) «Αντικατάσταση άρθρων της υπ’ αριθμ. 
41637/ΔΙΟΕ 769/8.12.2000 κοινής απόφασης των Υπουργών 
Εσωτερικών, Δημόσιας Διοίκησης και Αποκέντρωσης και Εθνι¬ 
κής Οικονομίας και Οικονομικών (ΦΕΚ 1502/Β78.12.2000)». 

5. Την υπ’ αριθμ. 33/26.2.2003 κοινή υπουργική απόφαση 
(ΦΕΚ 220/Β726.2.2003) «Τροποποίηση άρθρων της υπ’ 
αριθμ. 14536/ΔΙΟΕ 187/4.5.2001 κοινής απόφασης των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Εθνικής Οικονομίας και Οικονομικών (ΦΕΚ 
546/Β711.5.2001)». 

6. Την 75079/2563/11.11.2003 κοινή απόφαση των Υπουρ¬ 
γών Οικονομίας και Οικονομικών και Εσωτερικών, Δημόσιας 
Διοίκησης και Αποκέντρωσης (ΦΕΚ 1667/ Β712.11.2003) «Τρο¬ 
ποποίηση άρθρων της 33/ 26.2.2003 κοινής απόφασης των 
Υπουργών Οικονομίας και Οικονομικών και Εσωτερικών, Δη¬ 
μόσιας Διοίκησης και Αποκέντρωσης (ΦΕΚ220/Β726.2.2003)». 

7. Το γεγονός ότι από την απόφαση αυτή προκαλείται ακα¬ 
θόριστη δαπάνη η οποία θα αντιμετωπισθεί από πιστώσεις 
του προϋπολογισμού δημοσίων επενδύσεων, αποφασίζου¬ 
με: 

I. Τροποποιούμε το άρθρο 3 της αριθμ. 33/26.2.2003 
(ΦΕΚ.220/Β726.2.2003) κοινής απόφασης των Υπουργών 
Εσωτερικών, Δημόσιας Διοίκησης και Αποκέντρωσης και Οι¬ 
κονομίας και Οικονομικών (τ.ΥΠΕΘΟ), ως εξής: 

Άρθρο 3 

Αρμοδιότητες Υπηρεσίας Διαχείρισης Επιχειρησιακού Προ¬ 
γράμματος «Κοινωνία της Πληροφορίας» 

Οι αρμοδιότητες της Υπηρεσίας Διαχείρισης Επιχειρησια¬ 
κού Προγράμματος «Κοινωνία της Πληροφορίας» περιγρά- 
φονται στο άρθρο 4 του Ν. 2860/2000 και κατανέμονται ως 
εξής: 

Μονάδα Α' Προγραμματισμού Ε.Π. - Αξιολόγησης 

1. Μεριμνά για την κατάρτιση του συμπληρώματος προ¬ 
γραμματισμού και τις προσαρμογές του μετά από συνεργασία 
με τις αρμόδιες υπηρεσίες και όργανα για τον προγραμματι¬ 
σμό και για την υποβολή του στην επιτροπή παρακολούθησης 
του επιχειρησιακού προγράμματος. Επεξεργάζεται και ειση- 
γείται τα κριτήρια ένταξης των πράξεων στα μέτρα του επιχει¬ 
ρησιακού προγράμματος. 

2. Συντάσσει την ετήσια και τελική έκθεση του επιχειρησια¬ 
κού προγράμματος και μεριμνά για την υποβολή τους στην 
επιτροπή παρακολούθησης, στη διαχειριστική αρχή του ΚΠΣ 
και τη διαβίβασή τους στην Επιτροπή. 

3. Οργανώνει και παρακολουθεί την ενδιάμεση αξιολόγηση 
του επιχειρησιακού προγράμματος σε συνεργασία με τη δια¬ 
χειριστική αρχή του ΚΠΣ. Επεξεργάζεται προτάσεις για την 
αξιοποίηση των αποτελεσμάτων της ενδιάμεσης αξιολόγη¬ 
σης. 

4. Οργανώνει και παρακολουθεί τη δημοσιότητα του επι¬ 
χειρησιακού προγράμματος σε συνεργασία με τη διαχειρι¬ 
στική αρχή του ΚΠΣ. 

5. Παρακολουθεί την πορεία εφαρμογής του επιχειρησια¬ 
κού προγράμματος στα πλαίσια των κοινωνικοοικονομικών 
συνθηκών του τομέα, των τεθέντων στόχων και ειδικότερα 
όσον αφορά τους ποσοτικοποιημένους δείκτες και τις προο¬ 
πτικές εξέλιξης και εισηγείται μέτρα αναθεώρησής του. Επί¬ 
σης παρακολουθεί την πρόοδο συναφών με το επιχειρησια¬ 
κό πρόγραμμα «Κοινωνία της Πληροφορίας» έργων άλλων 
επιχειρησιακών προγραμμάτων. 

6. Συνεργάζεται με τη διαχειριστική αρχή του ΚΠΣ, την Επι¬ 
τροπή Παρακολούθησης του επιχειρησιακού προγράμμα¬ 
τος και την Επιτροπή ΕΚ για την παροχή σε αυτές κάθε πλη¬ 
ροφορίας που ζητείται στο πλαίσιο εφαρμογής του επιχειρη¬ 
σιακού προγράμματος. Επίσης μεριμνά για την εφαρμογή 
και εξειδίκευση όπου απαιτείται των απαραίτητων εργαλεί¬ 
ων, προτύπων και προδιαγραφών για τη σωστή λειτουργία 
της διαχειριστικής αρχής. Επίσης συνεργάζεται με άλλες αρ¬ 
μόδιες υπηρεσίες και δημόσιους φορείς για θέματα του επι¬ 
χειρησιακού προγράμματος. 

7. Μεριμνά για την επεξεργασία, εκπόνηση και εισήγηση 
των θεμάτων σε συνεργασία με τις υπόλοιπες μονάδες στην 
Επιτροπή Παρακολούθησης στο πλαίσιο του κανονισμού λει¬ 
τουργίας της. 

8. Μεριμνά για την αποστολή στην Επιτροπή ΕΚ όλων των 
τυποποιημένων αρχείων (ίΐαΐ ΐίΐθβ) που προβλέπονται για την 
ηλεκτρονική διασύνδεση με την επιτροπή ΕΚ για το επιχειρη¬ 
σιακό πρόγραμμα στο πλαίσιο του προγραμματισμού. 

Μονάδα Β' Παρακολούθησης και Διαχείρισης 

Αρμοδιότητες Μονάδας Β 

1. Μεριμνά για την εφαρμογή των διαδικασιών ένταξης των 
πράξεων στα μέτρα του επιχειρησιακού προγράμματος και 
παρακολουθεί την πορεία εφαρμογής τους. Στο πλαίσιο αυ¬ 
τό: 

α) Μεριμνά για την ενημέρωση των κατηγοριών τελικών δι¬ 
καιούχων που προβλέπονται στο συμπλήρωμα προγραμμα¬ 
τισμού με βάση και τις οδηγίες της διαχειριστικής αρχής του 
ΚΠΣ. 

β) Συγκεντρώνει και ελέγχει την πληρότητα των στοιχείων 
των προτάσεων που υποβάλλονται. 


γ) Αξιολογεί τις προτάσεις που υποβάλλονται, εφαρμόζο¬ 
ντας τα κριτήρια ένταξης των πράξεων στα μέτρα του επιχει¬ 
ρησιακού προγράμματος. 

δ) Μεριμνά για έκδοση των αποφάσεων ένταξης των πράξε¬ 
ων στα μέτρα του επιχειρησιακού προγράμματος μετά την 
ολοκλήρωση της διαδικασίας διατύπωσης γνώμης της διαχει¬ 
ριστικής αρχής του ΚΠΣ και των αρμοδίων Υπουργείων σύμ¬ 
φωνα με την παράγραφο 2 του άρθρου 5 του Ν. 2860/2000 κα¬ 
θώς και την παράγραφο Ιγτου άρθρου 21 του ίδιου νόμου. 

ε) Συγκεντρώνει και ελέγχει τα στοιχεία παρακολούθησης 
εκτέλεσης των πράξεων (μηνιαία και τριμηνιαία δελτία παρα¬ 
κολούθησης) που υποβάλλουν οι τελικοί δικαιούχοι και μερι¬ 
μνά για την καταχώρισή τους στο ΟΠΣ. Συνεργάζεται με τη 
διαχειριστική αρχή του ΚΠΣ και την Αρχή Πληρωμής για το 
περιεχόμενο των στοιχείων που οι τελικοί δικαιούχοι υπο¬ 
βάλλουν στα μηνιαία καιτριμηνιαία δελτία παρακολούθησης. 

στ) Παρακολουθεί τους τελικούς δικαιούχους σχετικά με 
την τήρηση των υποχρεώσεων που έχουν αναλάβει, καθώς 
και την πορεία των πράξεων που εκτελούν, ιδίως όσον αφο¬ 
ρά το φυσικό, τεχνικό και οικονομικό αντικείμενο, το χρονο¬ 
διάγραμμα και τις προοπτικές του καθώς και τις υποχρεώ¬ 
σεις για τη δημοσιότητα, την τήρηση χωριστής λογιστικής 
μερίδας για το έργο και την τήρηση των πολιτικών. 

2. Παρακολουθεί τηνπορείαεφαρμογήςτων μέτρων καιτις 
προοπτικές τους και επεξεργάζεται προτάσεις βελτίωσης. 

3. Μεριμνά για την παροχή στοιχείων προόδου εκτέλεσης 
των πράξεων στις αρμόδιες για τη χρηματοδότηση δημόσιες 
υπηρεσίες. 

4. Προτείνει μέτρα υποστήριξης των τελικών δικαιούχων 
προκειμένου να ανταποκριθούν στις υποχρεώσεις τους. 

Στα πλαίσια της Μονάδας Β οργανώνονται και λειτουργούν 
επιπλέοντα εξής γραφεία: 

α. Γ ραφείο Προληπτικού Ελέγχου 

β. Γ ραφείο Γ ραμματείας 

Για τον καλύτερο συντονισμό και την επίτευξη των στόχων 
αρμοδιότητας Μονάδας Β, ο Προϊστάμενος της Υπηρεσίας 
μετά από εισήγηση του Προϊσταμένου της Μονάδας Β, μπο¬ 
ρεί να ορίζει Υπεύθυνους Μέτρων, ανάλογα με τις ανάγκες 
παρακολούθησης των μέτρων. 

Αρμοδιότητες Γραφείου Προληπτικού Ελέγχου 

Α. Εξετάζει και αξιολογεί κατά περίπτωση: 

1. Την τήρηση της ισχύουσας νομοθεσίας: α. κατά το στά¬ 
διο έκδοσης των προσκλήσεων, β. κατά το στάδιο υποβολής 
της πρότασης προς ένταξη, και γ. κατά το στάδιο παρακο¬ 
λούθησης της ενταγμένης πράξης, 

2. Τη νομιμότητα και κανονικότητα των δαπανών κατά το 
στάδιο της παρακολούθησης - υλοποίησης της ενταγμένης 
πράξης, και προτείνει αντίστοιχα διορθωτικά μέτρα 

Β. Εισηγείται στον Προϊστάμενο της Μονάδας Β προτάσεις 
επί οριζοντίων θεμάτων αρμοδιότητας της Μονάδας, τα 
οποία χρήζουν συνεργασίας με άλλες αρμόδιες Υπηρεσίες. 

Γ. Συνεργάζεται με το Γ ραφείο Γ ραμματείας της Μονάδας 
στα θέματα κατεύθυνσης των δυνητικών τελικών δικαιούχων 
για την ορθή συμπλήρωση των τεχνικών δελτίων έργου - υπο- 
έργου, και συνδράμει τους τελικούς δικαιούχους για την ορ¬ 
θή υλοποίηση της ενταγμένης πράξης. 

Για τα έργα που η εκτέλεσή τους διέπεται από το Ν. 
1418/1984, εξετάζει και προτείνει την προέγκριση των στα¬ 
δίων εξέλιξής τους που αναφέρονται στην απόφαση έντα¬ 
ξης. 

Αρμοδιότητες γραφείου Γ ραμματείας Μονάδας Β 

Υποστηρίζει την Μονάδα Β στο σύνολό της, τηρώντας το 
αρχείο της Μονάδας Β, έχοντας την ευθύνη της διακίνησης 
των εγγράφων καιτην εν γένει γραμματειακή υποστήριξη της 
Μονάδας. Επίσης οργανώνει και λειτουργεί γραφείο πληρο¬ 
φοριών για την παροχή άμεσης ενημέρωσης και κατευθύν- 

σεων στους ενδιαφερομένους για θέματα του επιχειρησια¬ 
κού προγράμματος. 

Μονάδα Γ' Ελέγχου 

1. Μεριμνά για την πραγματοποίηση των ελέγχων που προ- 
βλέπονται στο άρθρο 6 του Ν .2860/ 2000 και ειδικότερα: 

α Ελέγχει την τήρηση της ισχύουσας νομοθεσίας κατά το 
στάδιο προετοιμασίας εκτέλεσης της πράξης, κατά την υπο¬ 
βολή της πρότασης ένταξης του έργου ή και μετά την ένταξή 
της στο επιχειρησιακό πρόγραμμα. Ειδικά για τα έργα που η 
εκτέλεσή τους διέπεται από το Ν. 1418/1984, ελέγχει προλη¬ 
πτικά τηντήρηση της νομιμότητας στα οριζόμενα στάδια εξέ¬ 
λιξης της πράξης στην απόφαση ένταξης. 

β. Κατά τη διάρκεια εκτέλεσης των πράξεων ελέγχει τη νο¬ 
μιμότητα και κανονικότητα των δαπανών, την αξιοπιστία των 
πληροφοριών και οικονομικών στοιχείων που δηλώνονται 
από τον τελικό δικαιούχο στα πλαίσια των μηνιαίων και τρι¬ 
μηνιαίων δελτίων παρακολούθησης, την τήρηση των δε¬ 
σμεύσεων που έχει αναλάβει ο τελικό δικαιούχος κατά την 
ένταξη του έργου στο επιχειρησιακό πρόγραμμα και την τή¬ 
ρηση των κανόνων δημοσιότητας σύμφωνα με τους ισχύο- 
ντες κανόνες και διατάξεις. 

γ. Πραγματοποιεί ελέγχους στις πράξεις μετά τη γνωστο¬ 
ποίηση ολοκλήρωσης από τον τελικό δικαιούχο καιεκδίδειτη 
βεβαίωση τήρησης των υποχρεώσεων του τελικού δικαιού¬ 
χου. 

2. Αξιολογεί τα αποτελέσματα των ελέγχων και εισηγείται 
τη λήψη των απαραίτητων μέτρων για βελτίωση του συστή¬ 
ματος διαχείρισης και ελέγχου και μέτρα για την υποστήριξη 
των τελικών δικαιούχων, προκειμένου να ανταποκρίνονται 
στις υποχρεώσεις τους. 

3. Ελέγχει τις λειτουργίες της ειδικής υπηρεσίας σε σχέση 
με θέματα που θέτουν η Αρχή Πληρωμής, η επιτροπή Δημο¬ 
σιονομικού ελέγχου και τα ελεγκτικά όργανα της Ευρωπαϊ¬ 
κής Ένωσης. 

4. Στις περιπτώσεις που υπάρχουν βάσιμες ενδείξεις για 
την ύπαρξη παρατυπιών μεριμνά για την εφαρμογή της πα¬ 
ραγράφου 6 του άρθρου 6 του Ν.2860/2000 με την άμεση συ¬ 
γκρότηση ελεγκτικού οργάνου, τη διενέργεια του ελέγχου 
και την έκδοση του σχετικού πορίσματος. 

5. Μεριμνά για την καταχώριση των πορισμάτων ελέγχων 
στο ΟΠΣ. 

Μονάδα Δ' Οργάνωσης - Υποστήριξης 

1. Μεριμνά για την κατάρτιση του προγράμματος ενεργει¬ 
ών τεχνικής βοήθειας-στήριξης και υποστηρίζει το έργο της 
διαχειριστικής αρχής στην εκτέλεση των ενεργειών αυτών 
μετά την έγκρισή τους. Τηρεί τα οικονομικά και τεχνικά στοι¬ 
χεία των ενεργειών αυτών. 

2. Οργανώνει και λειτουργεί γραφείο ΟΠΣ, το οποίο σε συ¬ 
νεργασία με την αντίστοιχη μονάδα της διαχειριστικής αρχής 
του ΚΠΣ έχει την ευθύνη για την ορθή και απρόσκοπτη λει¬ 
τουργία του ΟΠΣ στην ειδική υπηρεσία και παρέχει υποστή¬ 
ριξη προς τους χρήστες για την ορθή χρήση και λειτουργία 
του. Επίσης παρέχει τεχνική υποστήριξη για τη λειτουργία 
του εξοπλισμού και του λογισμικού καθώς και υποστήριξη 
στο προσωπικό της ειδικής υπηρεσίας (εκπαίδευση κλπ). 

3. Οργανώνει και τηρεί βιβλιοθήκη εργαλείων, μελετών, 
στοιχείων και απαραίτητων βοηθημάτων για τις ανάγκες της 
διαχειριστικής αρχής. 

4. Χειρίζεται τα θέματα προσωπικού και ειδικότερα τα διοι¬ 
κητικά, οικονομικά και τα θέματα οργάνωσης και εκπαίδευ¬ 
σης. 

5. Μεριμνά για την οργάνωση των συνεδριάσεων της Επι¬ 
τροπής Παρακολούθησης. 

6. Τηρεί το πρωτόκολλο της Υπηρεσίας και το αρχείο των 
Μονάδων Α, Γ και Δ, έχει την ευθύνη διακίνησης των εγγρά¬ 


φων και την εν γένει γραμματειακή υποστήριξη των μονάδων 
αυτών και του προσωπικού της Υπηρεσίας. 

7 . Παρέχει νομική υποστήριξη σε όλες τις μονάδες της 
Υπηρεσίας και στον Προϊστάμενο της, για άλατα θέματα αρ¬ 
μοδιότητας ΕΥΔ «ΚτΠ». 

II. Τροποποιούμε το άρθρο 4 της αριθμ. 75079/2563/ 
11.11.2003 (ΦΕΚ. 1667/Β /12.11.2003), κοινής απόφασης των 
Υπουργών Εσωτερικών, Δημόσιας Διοίκησης και Αποκέντρω¬ 
σης και Οικονομίας και Οικονομικών (τ.ΥΠΕΘΟ), ως εξής: 

Άρθρο 4 

Προσωπικό της Υπηρεσίας Διαχείρισης Επιχειρησιακού 
Προγράμματος «Κοινωνία της Πληροφορίας» 

1. Η στελέχωση της Υπηρεσίας Διαχείρισης του Επιχειρη¬ 
σιακού Προγράμματος Κοινωνία της Πληροφορίας» γίνεται 
με προσωπικό αποκλειστικής και πλήρους απασχόλησης, 
σύμφωνα με το άρθρο 7 παρ. 2 του 2860/2000, όπως ισχύει. 

2. Το προσωπικό της Υπηρεσίας Διαχείρισης Επιχειρησια¬ 
κού Προγράμματος «Κοινωνίατης Πληροφορίας» ανέρχεται 
σε εξήντα έξι (66) άτομα, έκτων οποίων δύο (2) τουλάχιστον 
είναι για το γραφείο ΟΠΣ, και τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης σαράντα πέ¬ 
ντε (45) άτομα έκτων οποίων δέκα (10) άτομα μπορεί να είναι 
ΤΕ με προσαυξημένη επαγγελματική εμπειρία κατά δύο (2) 
έτη της προβλεπόμενης για την κατηγορία ΤΕ. 

Β. Κατηγορία Τεχνολογικής Εκπαίδευσης έντεκα (11) άτο¬ 
μα εκ των οποίων τέσσερα (4) άτομα μπορεί να είναι ΔΕ με 
προσαυξημένη επαγγελματική εμπειρία κατά δύο (2) έτη της 
προβλεπόμενης για την κατηγορία ΔΕ. 

Γ. Κατηγορία Δευτεροβάθμιας Εκπαίδευσης οκτώ (8) άτο¬ 
μα. 

Δ. Κατηγορία Υποχρεωτικής Εκπαίδευσης δύο (2) άτομα. 

III. Κατά τα λοιπά ισχύει η υπ’ αριθμ. 41637/ΔΙΟΕ 769/ 
8.12.2000 (ΦΕΚ 1502/Β78.12.2000) κοινή υπουργική απόφα¬ 
ση, όπως τροποποιείται. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 2 Δεκεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 47533/ΔΙΟΕ 1250 (2) 

Τροποποίηση απόφασης σύστασης Ειδικής Υπηρεσίας με 
τίτλο «Υπηρεσία Σχεδιασμού και Αξιολόγησης Περιφερει¬ 
ακής Πολιτικής και Προγραμμάτων» σύμφωνα με το άρ¬ 
θρο 3 του Ν. 2860/2000. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α ) όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 154/Α") 
και τροποποιήθηκε με το άρθρο 1 παρ. 2α του Ν. 2469/1997 
(ΦΕΚ38/Α'). 

2. Το Π.Δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (ΦΕΚ57/Α721.3.2002). 

3. Το Π.Δ. 178/2000 «Οργανισμός του Υπουργείου Εθνικής 
Οικονομίας» (ΦΕΚ 165/Α714.7.2000). 

4. Τον Ν. 2860/2000 (ΦΕΚ Α' 251/14.11.2000), όπως αυτός 
ισχύει. 

5. Την απόφαση με αριθμό Ε (2000) 3405/28.11.2000 σχε¬ 
τικά με την έγκριση του ΚΠΣ, όπως αυτή ισχύει. 

6. Την 35257/17.10.2001 κοινή υπουργική απόφαση για τη 
Σύσταση της Ειδικής Υπηρεσίας με τίτλο «Υπηρεσία Σχεδια- 
σμού και Αξιολόγησης Περιφερειακής Πολιτικής και Προ¬ 
γραμμάτων», όπως τροποποιήθηκε με την κοινή υπουργική 
απόφαση α.π. 61028/18.9.2003. 

7. Την υπ’ αριθμ. 37088/ΔΙΟΕ 889/20.9.2004 (ΦΕΚ 1450 Β') 
κοινή υπουργική απόφαση «Τροποποίηση απόφασης σύστα¬ 
σης Ειδικής Υπηρεσίας με τίτλο «Υπηρεσία Σχεδιασμού και 
Αξιολόγησης Περιφερειακής Πολιτικής και Προγραμμάτων» 
σύμφωνα με το άρθρο 3 του Ν.2860/2000». 

8. Το γεγονός ότι από την απόφαση αυτή προκαλείται πρό¬ 
σθετη ετήσια δαπάνη ποσού 420.000 ευρώ περίπου, η οποία 
θα αντιμετωπισθεί από πιστώσεις του προϋπολογισμού Δημο¬ 
σίων Επενδύσεων. Για το τρέχον έτος η εν λόγω δαπάνη πε¬ 
ριορίζεται στο ποσό των 70.000 ευρώ περίπου, αποφασίζουμε: 

Την τροποποίηση των άρθρων 1, 2, 3, 4 και 5 της κοινής 
υπουργικής απόφασης αρ. πρωτ. 35257/17.10.2001, όπως 
τροποποιήθηκε με την κοινή υπουργική απόφαση 61028/ 
18.9.2003, ως ακολούθως: 

Άρθρο 1 

Σύσταση Ειδικής Υπηρεσίας 

Στο Υπουργείο Οικονομίας και Οικονομικών, συστήνεται 
Ειδική Υπηρεσία για τις ανάγκες σχεδιασμού και αξιολόγη¬ 
σης της Περιφερειακής Πολιτικής και των Προγραμμάτων 
και ιδίως του Κοινοτικού Πλαισίου Στήριξης (ΚΠΣ), των Επι¬ 
χειρησιακών Προγραμμάτων (ΕΠ) στο πλαίσιο του ΚΠΣ, των 
Κοινοτικών Πρωτοβουλιών (ΚΠ) και λοιπών προγραμμάτων 
με τίτλο «Ειδική Υπηρεσία Στρατηγικής , Σχεδιασμού και 
Αξιολόγησης Αναπτυξιακών Προγραμμάτων». Η «Ειδική Υπη¬ 
ρεσία Στρατηγικής , Σχεδιασμού και Αξιολόγησης Αναπτυ¬ 
ξιακών Προγραμμάτων» υπάγεται στο Γενικό Διευθυντή της 
Γενικής Διεύθυνσης Αναπτυξιακού Προγραμματισμού, Περι¬ 
φερειακής Πολιτικής και Δημοσίων Επενδύσεων του Υπουρ¬ 
γείου Οικονομίας και Οικονομικών (Διαχειριστική Αρχή του 
ΚΠΣ) σύμφωνα με το άρθρο 3 του Ν. 2860/2000. Για την Ειδι¬ 
κή Υπηρεσία με τίτλο «Ειδική Υπηρεσία Στρατηγικής , Σχε- 
διασμού και Αξιολόγησης Αναπτυξιακών Προγραμμάτων» 
εφαρμόζονται αναλόγως οι ρυθμίσεις των παραγράφων 2 
έως και 7του άρθρου 7του Ν.2860/2000, όπωςπροβλέπεται 
στο άρθρο 3 του Ν.2860/2000. 

Η Ειδική Υπηρεσία ασκεί επίσης τις αρμοδιότητες του άρ¬ 
θρου 4 του Ν. 2860/2000, για την εξασφάλιση της αποτελε- 
σματικότητας και της κανονικότητας της διαχείρισης του 
Επιχειρησιακού Προγράμματος της Τεχνικής Βοήθειας Στή¬ 
ριξης του ΚΠΣ 2000-2006. 

Άρθρο 2 

Διάρθρωση της Ειδικής Υπηρεσίας Στρατηγικής,Σχεδιασμού 
και Αξιολόγησης Αναπτυξιακών Προγραμμάτων 

Οι αρμοδιότητες της Ειδικής Υπηρεσίας Στρατηγικής, Σχε- 
διασμού και Αξιολόγησης Αναπτυξιακών Προγραμμάτων 
που περιγράφονται στο άρθρο 2του Ν. 2860/2000 εξειδικεύ¬ 
ονται και ασκούνται από τις μονάδες της ανάλογα με το αντι¬ 
κείμενό τους ως εξής: 

Α. Μονάδα Στρατηγικής και Παρακολούθησης Πολιτικών. 

Β. Μονάδα Σχεδιασμού και αξιολόγησης. 

Γ. Μονάδα Πληροφόρησης και Δημοσιότητας. 

Δ. Μονάδα Υποστήριξης και Τεχνικής Βοήθειας. 

Άρθρο 3 

Αρμοδιότητες Μονάδων Ειδικής Υπηρεσίας 
Στρατηγικής, Σχεδιασμού και Αξιολόγησης 
Αναπτυξιακών Προγραμμάτων 

Α. Μονάδας Στρατιγικής και παρακολούθησης Πολιτικών 

Στο πλαίσιο των αρμοδιοτήτων του Υπουργείου Οικονο¬ 


μίας και Οικονομικών, η Μονάδα Α' είναι υπεύθυνη για τα ακό¬ 
λουθα: 

1. Παρακολούθηση των εθνικών και διεθνών εξελίξεων και 
πολιτικών στα θέματα περιφερειακής πολιτικής και τοπικής 
ανάπτυξης, οικονομικής, κοινωνικής και χωρικής συνοχής 
και βιώσιμης ανάπτυξης καθώς καιτων εξελίξεων στον ΟΟΣΑ 
και άλλων διεθνών Οργανισμών και διατύπωση προτάσεων 
πολιτικής στους τομείς αυτούς. 

2. Παρακολούθηση των εξελίξεων στην πολιτική συνοχής 
της Ευρωπαϊκής Ένωσης, των επιπτώσεων άλλων πολιτικών 
της Ε.Ε. στη συνοχή και των θεμάτων ανάπτυξης του Ευρω¬ 
παϊκού χώρου (Ε3ΡΟΝ) Διατύπωση προτάσεων πολιτικής 
στους τομείς αυτούς και συμμετοχή στις αντίστοιχες επιτρο¬ 
πές της Ε.Ε. 

3. Παρακολούθηση , επεξεργασία και διατύπωση εισηγή¬ 
σεων επί των θεμάτωντων διαρθρωτικών κανονισμών και των 
δημοσιονομικών προοπτικών της Ένωσης σχετικά με τη Συ¬ 
νοχή και μελέτη των επιπτώσεών τους στην Ελλάδα. 

4. Παρακολούθηση της εξέλιξης των μακροοικονομικών 
μεγεθών, σε ευρωπαϊκό, εθνικό και περιφερειακό επίπεδο 
καθώς και επεξεργασία και ανάλυση των στοιχείων αυτών. 

5. Παρακολούθηση και ανάλυση των αποτελεσμάτων και 
επιπτώσεων από την εφαρμογή του ΚΠΣ. 

6. Διαμόρφωση θέσεων και διατύπωση εισηγήσεων επί των 
αξόνων και πολιτικών Περιφερειακής Ανάπτυξης καθώς και 
μεθόδων και διαδικασιών εφαρμογής τους. 

7. Μεθοδολογία παρακολούθησης της εφαρμογής των πο¬ 
λιτικών στο πλαίσιο του ΚΠΣ. 

8. Παρακολούθηση των οριζόντιων εθνικών και κοινοτικών 
πολιτικών στο πλαίσιο του ΚΠΣ και των Κοινοτικών Πρωτο¬ 
βουλιών και διατύπωση εισηγήσεων. 

9. Μέριμνα για εκπόνηση μελετών, ερευνών, εμπειρογνω- 
μοσυνών σχετικών με το αντικείμενο της μονάδας. 

10. Παρακολούθηση των θεμάτων που αφορούν στις Υπο¬ 
επιτροπές Ανθρωπίνων Πόρων και Αγροτικής Ανάπτυξης της 
Επ.Πα.του ΚΠΣ και συνεργασία με τις οικείες Ειδικές Υπηρε¬ 
σίες Συντονισμού σχετικά με την εφαρμογή των αντίστοιχων 
πολιτικών. 

11. Συνεργασία με τη Μονάδα Σχεδιασμού και Αξιολόγη¬ 
σης (Β) και παροχή στοιχείων που αφορούν την εξέλιξη και 
την προοπτική των εθνικών και κοινοτικών πολιτικών. 

Β. Μονάδα Σχεδιασμού και Αξιολόγησης 

Στο πλαίσιο των αρμοδιοτήτων του Υπουργείου Οικονο¬ 
μίας και Οικονομικών, η Μονάδα Β' είναι υπεύθυνη για τα ακό¬ 
λουθα: 

1. Διατύπωση εισηγήσεων για το σχεδίασμά και την κατάρ¬ 
τιση του Στρατηγικού Σχεδίου Περιφερειακής Ανάπτυξης και 
διαπραγμάτευση με την Ευρωπαϊκή Επιτροπή, καθώς και συ¬ 
ντονισμός των ενεργειών αυτών με άλλες εθνικές και κοινοτι¬ 
κές πολιτικές. Συντονισμός της διεξαγωγής της εταιρικής 
διαβούλευσης. 

2. Διατύπωση προτάσεων και εισηγήσεων τροποποιήσεων 
του ΚΠΣ. 

3. Παροχή κατευθύνσεων για την προετοιμασία των ΕΠ και 
των Συμπληρωμάτων Προγραμματισμού του ΚΠΣ και των 
Κοινοτικών Πρωτοβουλιών. 

4. Συντονισμός των ενεργειών σχεδιασμού, κατάρτισης και 
διαπραγμάτευσης των ΕΠ και των Συμπληρωμάτων Προ¬ 
γραμματισμού. 

5. Διατύπωση εισηγήσεων επί προτάσεων τροποποιήσεων 
των ΕΠ και των Συμπληρωμάτων Προγραμματισμού, σε συ¬ 
νεργασία με την ΕΥ Συντονισμού της Εφαρμογής Επιχειρη¬ 
σιακών Προγραμμάτων. 

6. Προετοιμασία των ετήσιων εκθέσεων προόδου του ΚΠΣ. 

7. Παροχή κατευθύνσεων για την προετοιμασία των ετή¬ 
σιων εκθέσεων των ΕΠ. 

8. Εισήγηση για την έκδοση των αποφάσεων συγκρότησης 
της Επιτροπής Παρακολούθησης του ΚΠΣ και των Υποεπι- 

τροπών της, καθώς και των κανονισμών λειτουργίας τους. 
Προετοιμασία και οργάνωση των Επιτροπής Παρακολούθη¬ 
σης του ΚΠΣ. 

9. Εισήγηση για την έκδοση των αποφάσεων συγκρότησης 
των επί μέρους Επιτροπών Παρακολούθησης και των κανονι¬ 
σμών λειτουργίας τους. 

10. Παρακολούθηση των διεθνών εξελίξεων και συνεργα¬ 
σία με τις εθνικές και κοινοτικές αρχές σε θέματα αξιολόγη¬ 
σης. 

11. Προετοιμασία και διενέργεια της έκτων προτέρων, της 
ενδιάμεσης και της αξιολόγησης πρώτου απολογισμού του 
ΚΠΣ και συνεργασία με τις ΔΑ για τη διενέργεια των αξιολο¬ 
γήσεων των ΕΠ. 

12. Συντονισμός μέσω οδηγιών και κατευθύνσεων προς τις 
ΔΑ, της οργάνωσης και αξιολόγησης του ΚΠΣ και των ΕΠ, σε 
συνεργασία με τις ΔΑ των ΕΠ. 

13. Μέριμνα για την ποιότητα των αξιολογήσεων, για την 
αξιοποίηση των δεδομένων και πορισμάτων της αξιολόγη¬ 
σης του ΚΠΣ και των ΕΠ, και εισήγηση στην Επιτροπή Παρα¬ 
κολούθησης του ΚΠΣ. 

14. Συνεργασία με την Ευρωπαϊκή Επιτροπή για την εκπό¬ 
νηση των εκ των υ στέρων αξιολογήσεων του ΚΠ Σ και των Ε Π. 

15. Επεξεργασία και παρακολούθηση, σε συνεργασία με 
τους συναρμόδιους φορείς, των δεικτών παρακολούθησης 
και αξιολόγησης καθώς και των δεικτών για την κατανομή του 
αποθεματικού επίδοσης. 

16. Εισήγηση για την κατανομή του αποθεματικού επίδο¬ 
σης και του αποθεματικού προγραμματισμού. 

17. Συνεργασία με τις αρμόδιες Υπηρεσίες για την παροχή 
στην Επιτροπή των στοιχείων που επαληθεύουν την προσθε- 
τικότητα. 

Γ. Μονάδα Πληροφόρησης και Δημοσιότητας 

Στο πλαίσιο των αρμοδιοτήτων του Υπουργείου Οικονο¬ 
μίας και Οικονομικών, η Μονάδα Γ είναι υπεύθυνη για τα ακό¬ 
λουθα: 

1. Παροχή κατευθύνσεων στις ΔΑ για τη σύνταξη του Επι¬ 
χειρησιακού Σχεδίου Δημοσιότητας των ΕΠ. 

2. Συντονισμός και παρακολούθηση σε συνεργασία με την 
ΕΥ Συντονισμού της Εφαρμογής Επιχειρησιακών Προγραμ¬ 
μάτων των θεμάτων πληροφόρησης και δημοσιότητας στο 
πλαίσιο του ΚΠΣ και των Κοινοτικών Πρωτοβουλιών. 

3. Εκπόνηση, παρακολούθηση και υλοποίηση του σχεδίου 
δημοσιότητας του ΚΠΣ. 

4. Παροχή οδηγιών και κατευθύνσεων και συντονισμός για 
την υλοποίηση των σχεδίων δράσεων δημοσιότητας των ΕΠ. 

5. Συγκέντρωση και διάχυση της, σχετικής με τις εξελίξεις 
του αντικειμένου της υπηρεσίας, πληροφόρησης στους αρ¬ 
μόδιους φορείς. Μέριμνα για τη λειτουργία του ΗθΙρ ϋθ5ΐ< 
της ΕΥ διαβιβάζοντας τα ερωτήματα αρμοδίως και εξασφα¬ 
λίζοντας την έγκαιρη απάντηση τους. 

6. Παρακολούθηση του περιεχομένου του δικτυακού τό¬ 
που της Δ.Α. του ΚΠΣ (ΙΐΘΐΐ35ΐ<ρ5.9Γ). 

7. Υποστήριξη του Γραφείου Ενημέρωσης Κοινού (ίηίο 
άθ5ΐ<) για θέματα του ΚΠΣ. 

Α. Μονάδα Υποστήριξης και Τεχνικής Βοήθειας 

Στο πλαίσιο των αρμοδιοτήτων του Υπουργείου Οικονο¬ 
μίας και Οικονομικών, η Μονάδα Δ' είναι υπεύθυνη γιατα ακό¬ 
λουθα: 

1. Ευθύνη για το σχεδίασμά, την κατάρτιση, την αξιολόγη¬ 
ση, τη διαχείριση, την παρακολούθηση, τη δημοσιότητα και 
τον έλεγχο του ΕΠ Τεχνικής Βοήθειας . 

2. Μέριμνα για την έγκριση από τον Υπουργό Οικονομίας 
και Οικονομικών των ετήσιων προγραμμάτων ενεργειών τε¬ 
χνικής βοήθειας - στήριξης των επί μέρους ΔΑ, της Αρχής 
Πληρωμής και της ΕΔΕΑ και των ΕΥ που δεν διαχειρίζονται 
ΕΠ. 

3. Κατάρτιση και υλοποίηση του προγράμματος ενεργειών 
τεχνικής βοήθειας - στήριξης της ΕΥ και υποστήριξη του έρ¬ 


γου της υπηρεσίας στην εκτέλεση των ενεργειών αυτών με¬ 
τά την έγκριση τους 

4. Μέριμνα για την παρακολούθηση της υλοποίησης του 
προγράμματος ενεργειών τεχνικής βοήθειας - στήριξης των 
ΕΥ Στρατηγικής , Σχεδιασμού και Αξιολόγησης Αναπτυξια¬ 
κών Προγραμμάτων, ΕΥ Συντονισμού της Εφαρμογής Επι¬ 
χειρησιακών Προγραμμάτων και ΕΥ Διαχείρισης και Παρα¬ 
κολούθησης του Ταμείου Συνοχής. Τήρηση των οικονομικών 
και τεχνικών στοιχείων των ενεργειών αυτών. 

5. Συντονισμός και εποπτεία του υποστηρικτικού μηχανι¬ 
σμού για την Τεχνική Βοήθεια που λειτουργεί στο πλαίσιο της 
ΜΟΔ, για την αποτελεσματική επίτευξη των σκοπών του. 

6. Μέριμνα για την έκδοση των κανονιστικών πράξεων που 
προβλέπονται στο άρθρο 7 του Ν. 2860/2000 σχετικά με τη 
σύσταση, οργάνωση και στελέχωση των ΕΥ για τη διαχείριση 
και εφαρμογή ΕΠ. 

7. Μέριμνα για το κανονιστικό πλαίσιο εφαρμογής των 
ενεργειών της Τεχνικής Βοήθειας - στήριξης κατά την έννοια 
του άρθρου 12παρ. 2του Ν. 2860/00, όπως ισχύει. 

8. Χειρισμόςτων θεμάτων προσωπικού (διοικητικά, οικονο¬ 
μικά και θέματα οργάνωσης) των ΕΥ Στρατηγικής, Σχεδια- 
σμού και Αξιολόγησης Αναπτυξιακών Προγραμμάτων, Συ¬ 
ντονισμού της Εφαρμογής Επιχειρησιακών Προγραμμάτων 
και Διαχείρισης του Ταμείου Συνοχής. 

9. Οργάνωση εκπαιδευτικών προγραμμάτων σε συνεργα¬ 
σία με την ΜΟΔ α.ε. και τις ΕΥ Συντονισμού της Εφαρμογής 
Επιχειρησιακών Προγραμμάτων και Διαχείρισης του Ταμείου 
Συνοχής σχετικά με το σχεδίασμά, την αξιολόγηση και την 
εφαρμογή του ΚΠΣ. 

10. Τήρηση του πρωτοκόλλου και του αρχείου της υπηρε¬ 
σίας, ευθύνη διακίνησης των εγγράφων, και εν γένει η γραμ¬ 
ματειακή υποστήριξη των μονάδων και του προσωπικού της. 

Άρθρο 4 

Προσωπικό της Ειδικής Υπηρεσίας Στρατηγικής, Σχεδια- 
σμού και Αξιολόγησης Αναπτυξιακών Προγραμμάτων 

1. Η στελέχωση της Υπηρεσίας Στρατηγικής , Σχεδιασμού 
και Αξιολόγησης Αναπτυξιακών Προγραμμάτων, γίνεται σύμ¬ 
φωνα με το άρθρο 7 παρ.2 του Ν. 2860/2000. 

2. Το προσωπικό της Υπηρεσίας Στρατηγικής, Σχεδιασμού 
και Αξιολόγησης Αναπτυξιακών Προγραμμάτων, ανέρχεται 
σε 45 άτομα, τα οποία κατά κατηγορία είναι: 

Α. Κατηγορία Πανεπιστημιακής Εκπαίδευσης (Π.Ε.) συ¬ 
μπεριλαμβανομένου του ειδικού επιστημονικού προσωπι¬ 
κού, 39 άτομα. 

Β. Κατηγορία Τεχνολογικής Εκπαίδευσης (Τ.Ε.)/3 άτομα 
Γ. Κατηγορία Δευτεροβάθμιας Εκπαίδευσης (Δ.Ε.), 3 άτο¬ 
μα. 

Άρθρο 5 

Ορισμός προϊσταμένου της Ειδικής Υπηρεσίας Στρατηγι¬ 
κής, Σχεδιασμού και Αξιολόγησης Αναπτυξιακών Προγραμ¬ 
μάτων, ασκούντων καθήκοντα προϊσταμένου στις μονάδες 
της και αναπλήρωση προϊσταμένου της 

1. Ο Προϊστάμενος της Ειδικής Υπηρεσίας Στρατηγικής , 
Σχεδιασμού και Αξιολόγησης Αναπτυξιακών Προγραμμά¬ 
των, ορίζεται σύμφωνα με το άρθρο 7 του Ν. 2860/ 2000. Από- 
ντος ή κωλυομένου του Προϊσταμένου της Ειδικής Υπηρε¬ 
σίας Στρατηγικής , Σχεδιασμού και Αξιολόγησης Αναπτυξια¬ 
κών Προγραμμάτων, αναπληρώνεται από υπάλληλο που 
υπάγεται στις διατάξεις του Ν. 2683/1999 και ο οποίος ασκεί 
καθήκοντα προϊσταμένου μονάδοςτης. 

2. Καθήκοντα προϊσταμένων των επί μέρους μονάδων της 
Ειδικής Υπηρεσίας Στρατηγικής, Σχεδιασμού και Αξιολόγη¬ 
σης Αναπτυξιακών Προγραμμάτων ασκούν υπάλληλοιτης, οι 
οποίοι ορίζονται με απόφαση του Γενικού Γραμματέα, μετά 
από πρόταση του Γενικού Διευθυντή Αναπτυξιακού Προ¬ 
γραμματισμού Περιφερειακής Πολιτικής και Δημοσίων Επεν- 




23408 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δύσεων, η οποία συνοδεύεται από εισήγηση του Προϊσταμέ¬ 
νου της. Με την ίδια απόφαση είναι δυνατόν να ορίζονται ανα¬ 
πληρωτές Προϊστάμενοι των επί μέρους Μονάδων της Ειδι¬ 
κής Υπηρεσίας Στρατηγικής, Σχεδιασμού και Αξιολόγησης 
Αναπτυξιακών Προγραμμάτων. 

Η κοινή υπουργική απόφαση με αριθμ. 37088/ΔΙΟΕ 
889/20.9.2004 παύει να ισχύει. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Δεκεμβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 47531/ΔΙΟΕ 1251 (3) 

Τροποποίηση απόφασης σύστασης Ειδικής Υπηρεσίας με 

τίτλο «Υπηρεσία Συντονισμού της Εφαρμογής των Επιχει¬ 
ρησιακών Προγραμμάτων» σύμφωνα με το άρθρο 3 του 

Ν. 2860/2000. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α') όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 154/Α') 
και τροποποιήθηκε με το άρθρο 1 παρ. 2α του Ν. 2469/1997 
(ΦΕΚ 38/Α'), 

2. Το Π.Δ. 81/2002 «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας και 
Οικονομικών» (ΦΕΚ57/Α721.3.2002), 

3. Το Π.Δ. 178/2000 «Οργανισμόςτου Υπουργείου Εθνικής 
Οικονομίας» (ΦΕΚ 165/Α714.7.2000). 

4. ΤονΝ. 2860/2000 (ΦΕΚ Α'251/14.11.2000), όπως αυτός 
ισχύει. 

5. Την απόφαση με αριθμό Ε (2000) 3405/28.11.2000 σχε¬ 
τικά με την έγκριση του ΚΠΣ, όπως αυτή ισχύει. 

6. Την υπ' αριθμό 35256/ 17.10.2001 (ΦΕΚ 

1352/Β717.10.2001), κοινή υπουργική απόφαση όπως αυτή 
τροποποιήθηκε με τις υπ’ αριθμ. 154937/ΕΥΣ 1274 (ΦΕΚ 
411 /Β ) και 34514/ΕΥΣ 3034 (ΦΕΚ 667 Β') Κοινές Υπουργικές 
Αποφάσεις και ισχύει, για τη Σύσταση Ειδικής Υπηρεσίας Συ¬ 
ντονισμού της Εφαρμογής των Επιχειρησιακών Προγραμμά¬ 
των. 

7. Την 37085/ΔΙΟΕ 890/ 20.9.2004 (ΦΕΚ 1450 Β') κοινή 
υπουργική απόφαση «Τροποποίηση απόφασης σύστασης 
Ειδικής Υπηρεσίας με τίτλο «Υπηρεσία Συντονισμού της 
Εφαρμογής των Επιχειρησιακών Προγραμμάτων» σύμφωνα 
μετο άρθρο 3του Ν. 2860/2000». 

8. Το γεγονός ότι από την απόφαση αυτή δεν προκαλείται 
πρόσθετη δαπάνη, αποφασίζουμε: 

Την τροποποίηση των άρθρων 1,2,3,4,5 της Κοινής Υπουρ¬ 
γικής Απόφασης με αριθμό 35256/ 17.10.2001 (ΦΕΚ 
1352/Β717.10.2001), όπως αυτή τροποποιήθηκε και ισχύει, 
ως ακολούθως: 

Άρθρο 1 

Σύσταση Ειδικής Υπηρεσίας 

Στο Υπουργείο Οικονομίας και Οικονομικών συστήνεται Ει¬ 
δική Υπηρεσία για την εξασφάλιση της αποτελεσματικότη- 
ταςτης διαχείρισης και της εφαρμογής του Κοινοτικού Πλαι¬ 
σίου Στήριξης (ΚΠΣ), καθώς και για τον συντονισμό της 
εφαρμογής των Επιχειρησιακών Προγραμμάτων (ΕΠ) στο 


πλαίσιο του ΚΠΣ και των Κοινοτικών Πρωτοβουλιών (ΚΠ) κα¬ 
θώς και των Ειδικών Υπηρεσιών Διαχείρισης των Επιχειρη¬ 
σιακών Προγραμμάτων, σύμφωνα μετο άρθρο 2, παρ. 1 του 
Ν. 2860/2000 με τίτλο: «Ειδική Υπηρεσία Συντονισμού της 
Εφαρμογής Επιχειρησιακών Προγραμμάτων». Η «Ειδική 
Υπηρεσία Συντονισμού της Εφαρμογής Επιχειρησιακών 
Προγραμμάτων» υπάγεται στον Γενικό Διευθυντή της Γενι¬ 
κής Διεύθυνσης Αναπτυξιακού Προγραμματισμού, Περιφε¬ 
ρειακής Πολιτικής και Δημοσίων Επενδύσεων του Υπουργεί¬ 
ου Οικονομίας και Οικονομικών (Διαχειριστική Αρχή του 
ΚΠΣ) σύμφωνα μετο άρθρο3του Ν. 2860/2000. Γιατην Ειδι¬ 
κή Υπηρεσία με τίτλο «Ειδική Υπηρεσία Συντονισμού της 
Εφαρμογής Επιχειρησιακών Προγραμμάτων», εφαρμόζο¬ 
νται αναλόγως οι ρυθμίσεις των παραγράφων 2 έως και 7 του 
άρθρου 7 του Ν. 2860/2000, όπως προβλέπεται στο άρθρο 3 
του Ν. 2860/2000. 

Άρθρο 2 

Διάρθρωση της Ειδικής Υπηρεσίας Συντονισμού της Εφαρ¬ 
μογής Επιχειρησιακών Προγραμμάτων 

Οι αρμοδιότητες της Υπηρεσίας Συντονισμού της Εφαρ¬ 
μογής Επιχειρησιακών Προγραμμάτων, εξειδικεύονται και 
ασκούνται από τις Μονάδες της, ανάλογα με το αντικείμενό 
τους, ως εξής: 

Α. Μονάδα Συστημάτων Διαχείρισης και Ελέγχου. 

Β. Μονάδα Παρακολούθησης και Προβλέψεων. 

Γ. Μονάδα Παρακολούθησης Τομεακών Επιχειρησιακών 
Προγραμμάτων ΚΠΣ και Επιχειρησιακών Προγραμμάτων 
Κοινοτικών Πρωτοβουλιών. 

Δ. Μονάδα Παρακολούθησης Περιφερειακών Επιχειρησια¬ 
κών Προγραμμάτων ΚΠΣ. 

Άρθρο 3 

Αρμοδιότητες των Μονάδων της Ειδικής Υπηρεσίας Συντονι¬ 
σμού της Εφαρμογής Επιχειρησιακών Προγραμμάτων 

Στο πλαίσιο των αρμοδιοτήτων του Υπουργείου Οικονο¬ 
μίας και Οικονομικών: 

Α. Η Μονάδα Συστημάτων Διαχείρισης και Ελέγχου είναι 
υπεύθυνη για τα ακόλουθα: 

1. Μέριμνα για την έκδοση των κανονιστικών πράξεων που 
προβλέπονταιαπότον Ν. 2860/2000 για τη διαχείριση, παρα¬ 
κολούθηση και έλεγχο του ΚΠΣ. 

2. Σχεδιασμός και επικαιροποίηση των Συστημάτων Διαχεί¬ 
ρισης και Ελέγχου των Επιχειρησιακών Προγραμμάτων του 
ΚΠΣ και των Κ.Π. και κοινοποίησή τους στην ΕΕ. Παρακολού¬ 
θηση της επάρκειας και της αποτελεσματικότητας των πα¬ 
ραπάνω Συστημάτων και εισήγηση τυχόν τροποποιήσεων. 

3. Παρακολούθηση των πορισμάτων των ελέγχων που 
ασκούν τα αρμόδια ελεγκτικά όργανα. Λήψη μέτρων για τη 
βελτίωση των Συστημάτων λαμβάνοντας υπόψη τα σχετικά 
πορίσματα, τις εισηγήσεις της Ειδικής Υπηρεσίας Αρχής 
Πληρωμής και των άλλων ελεγκτικών οργάνων. 

4. Συνδρομή στην προετοιμασία των Διαχειριστικών Αρχών 
για τη διενέργεια ελέγχων από ευρωπαϊκά ελεγκτικά όργανα 
και ευθύνη γιατην υποβολή των απαντήσεων στα σχετικά πο¬ 
ρίσματα ελέγχου, στην Ε.Ε. 

5. Έκδοση οδηγιών και παροχή κατευθύνσεων για κάθε δρα¬ 
στηριότητα που άπτεται θεμάτων διαχείρισης και εφαρμογής 
του ΚΠΣ και των Κοινοτικών Πρωτοβουλιών και επικαιροποίη- 
ση αυτών. Συνεργασία μετις λοιπές Μονάδες της Ειδικής Υπη¬ 
ρεσίας Συντονισμού της Εφαρμογής Επιχειρησιακών Προ¬ 
γραμμάτων για τη διαμόρφωση των κατευθύνσεων αυτών. 

6. Ενημέρωση των Διαχειριστικών Αρχώντων Επιχειρησια¬ 
κών Προγραμμάτων σχετικά με το κοινοτικό και εθνικό δίκαιο 
για την εξασφάλιση της συμβατότητας των Επιχειρησιακών 
Προγραμμάτων και των Πράξεων με αυτό. Μέριμνα για την 
αντιμετώπιση νομικών θεμάτων που άπτονται της διαχείρι¬ 
σης και εφαρμογής των Επιχειρησιακών Προγραμμάτων. 

7. Ευθύνη για την υποστήριξη της ΕΥ σε θέματα θεσμικού 
πλαισίου εφαρμογής του ΚΠΣ και των Επιχειρησιακών Προ¬ 
γραμμάτων. 

8. Μέριμνα για την παρακολούθηση και ολοκλήρωση, σε 
συνεργασία με τα αρμόδια Υπουργεία, του σχεδίου δράσης 
για τον εκσυγχρονισμό του συστήματος παραγωγής των δη¬ 
μοσίων έργων υποδομής. 

9. Συνεργασία με την Ειδική Υπηρεσία Αρχή Πληρωμής και 
την ΕΥ ΟΠΣ προκειμένου το πληροφοριακό σύστημα να 
ανταποκρίνεται και να αναπροσαρμόζεται στις ανάγκες του 
συστήματος διαχείρισης και ελέγχου των Ε.Π. 

10. Αξιολόγηση, σε συνεργασία με τις Μονάδες Παρακο¬ 
λούθησης Τομεακών Επιχειρησιακών Προγραμμάτων ΚΠΣ 
και Επιχειρησιακών Προγραμμάτων Κοινοτικών Πρωτοβου¬ 
λιών (Γ) και Μονάδας Παρακολούθησης Περιφερειακών Επι¬ 
χειρησιακών Προγραμμάτων ΚΠΣ (Δ), της διαχειριστικής ικα¬ 
νότητας και οργάνωσης των Διαχειριστικών Αρχών των Επι¬ 
χειρησιακών Προγραμμάτων, με την υποστήριξη της ΜΟΔ 
α.ε. 

11. Συντονισμός και εποπτεία της ΜΟΔ α.ε. για την αποτε¬ 
λεσματική επίτευξη των σκοπών της και για το σχεδίασμά 
εξειδικευμένων εργαλείων για τη διαχείριση, παρακολούθη¬ 
ση και έλεγχο των Επιχειρησιακών Προγραμμάτων. 

12. Συνεργασία με τις αρμόδιες Μονάδες για την έκδοση 
ΥΑ κατά τη διαδικασία συντονισμού, για μεγάλα έργα και για 
έργα υποδομής που δημιουργούν σημαντικά καθαρά έσοδα. 

13. Έκδοση οδηγιών για τη χρηματοδότηση μεγάλων έρ¬ 
γων, στήριξη των Διαχειριστικών Αρχών για την προετοιμα¬ 
σία των σχετικών πληροφοριών που απαιτούνται από την ΕΕ, 
καθώς και έκδοση οδηγιών για την περίπτωση επενδύσεων 
σε υποδομές που δημιουργούν σημαντικά καθαρά έσοδα. 

14. Υποστήριξη της εκτέλεσης καιτήρηση των οικονομικών 
και τεχνικών στοιχείων των ενεργειών Τεχνικής Βοήθειας της 
μονάδας. 

Β. Η Μονάδα Παρακολούθησης και Προβλέψεων είναι 
υπεύθυνη για τα ακόλουθα: 

1. Διατύπωση μεθοδολογίας της παρακολούθησης της 
εφαρμογής του ΚΠΣ και των Επιχειρησιακών Προγραμμά¬ 
των. 

2. Οριζόντια παρακολούθηση της συνολικής προόδου του 
ΚΠΣ, των Επιχειρησιακών Προγραμμάτων του ΚΠΣ και των 
Κοινοτικών Πρωτοβουλιών στα πλαίσια επίτευξης των στό¬ 
χων τους. 

3. Διαμόρφωση μεθοδολογίας και συγκέντρωση στοιχείων 
για τη διατύπωση προβλέψεων σχετικά με την πορεία υλο¬ 
ποίησης των Επιχειρησιακών Προγραμμάτων και Κοινοτικών 
Πρωτοβουλιών. 

4. Παρακολούθηση της εφαρμογής του κανόνα «ν+2» και 
υποστήριξη της Αρχής Πληρωμής στην υποβολή προβλέψε¬ 
ων πληρωμών. 

5. Υποστήριξη των Διαχειριστικών Αρχών στην εφαρμογή 
του κανόνα «ν+2». 

6. Εισήγηση μέτρων αποτελεσματικότερης εφαρμογής και 
επιτάχυνσης της υλοποίησης των Επιχειρησιακών Προγραμ¬ 
μάτων του ΚΠΣ και των Κοινοτικών Πρωτοβουλιών. 

7. Συνεργασία με την ΕΥ Στρατηγικής και Σχεδιασμού Ανα¬ 
πτυξιακών Προγραμμάτων και την ΕΥ του ΟΠΣ για τις τρο¬ 
ποποιήσεις των χρηματοδοτικών πινάκων του ΚΠΣ των Επι¬ 
χειρησιακών Προγραμμάτων και των Συμπληρωμάτων Προ¬ 
γραμματισμού. 

8. Μέριμνα για τη λειτουργία του ΗθΙρ ϋθ5ΐ< της ΕΥ διαβι¬ 
βάζοντας τα ερωτήματα αρμοδίως και εξασφαλίζοντας την 
έγκαιρη απάντησή τους. 

9. Σύνθεση του ενιαίου προγράμματος Τεχνικής Βοήθειας 
της Ειδικής Υπηρεσίας Συντονισμού της Εφαρμογής Επιχει¬ 
ρησιακών Προγραμμάτων, στη βάσητωνπροτάσεωντωνεπι- 
μέρους μονάδων. 


10. Υποστήριξη της εκτέλεσης καιτήρηση των οικονομικών 
και τεχνικών στοιχείων των ενεργειών Τεχνικής Βοήθειας της 
μονάδας. 

Γ. Η Μονάδα Παρακολούθησης Τομεακών Επιχειρησιακών 
Προγραμμάτων ΚΠΣ και Επιχειρησιακών Προγραμμάτων 
Κοινοτικών Πρωτοβουλιών είναι υπεύθυνη για τα ακόλουθα: 

1. Εισήγηση μέτρων αποτελεσματικότερης εφαρμογής και 
επιτάχυνσης της υλοποίησης των Τομεακών Επιχειρησιακών 
Προγραμμάτων του ΚΠΣ και των Επιχειρησιακών Προγραμ¬ 
μάτων Κοινοτικών Πρωτοβουλιών. 

2. Συντονισμός των αρμόδιων Διαχειριστικών Αρχών για 
την εφαρμογή των τομεακών Επιχειρησιακών Προγραμμά¬ 
των του ΚΠΣ και των Κοινοτικών Πρωτοβουλιών. 

3. Δημιουργία και λειτουργία δικτύων επικοινωνίας και συ¬ 
νεργασία με τις Διαχειριστικές Αρχές. 

4. Διάγνωση αναγκών παροχής κατευθύνσεωνγιατηνομοι- 
ογενή εφαρμογή των Τομεακών Επιχειρησιακών Προγραμ¬ 
μάτων. 

5. Μέριμνα για την εκπροσώπηση της Διαχειριστικής Αρ¬ 
χής του ΚΠΣ στις Επιτροπές Παρακολούθησης των Τομεα¬ 
κών Επιχειρησιακών Προγραμμάτων του ΚΠΣ και των Επιχει¬ 
ρησιακών Προγραμμάτων Κοινοτικών Πρωτοβουλιών καθώς 
και στις ετήσιες συναντήσεις των Διαχειριστικών Αρχών με 
την Επιτροπή. 

6. Παρακολούθηση της συνολικής προόδου υλοποίησης 
των Τομεακών Επιχειρησιακών Προγραμμάτων και των Επι¬ 
χειρησιακών Προγραμμάτων των Κοινοτικών Πρωτοβουλιών 
καθώς και της πορείας υλοποίησης των στόχων τους. 

7. Συνεργασία με την ΕΥ Στρατηγικής και Σχεδιασμού Ανα¬ 
πτυξιακών Προγραμμάτων για τη διατύπωση εισηγήσεων ως 
προς τις τροποποιήσεις των Τομεακών Επιχειρησιακών Π ρο- 
γραμμάτων και των Συμπληρωμάτων Προγραμματισμού. 

8. Γνωμοδότηση για την ένταξη πράξεων σε αντίστοιχα Το- 
μεακά Επιχειρησιακά Προγράμματα. 

9. Μέριμνα για την έκδοση Υπουργικών Αποφάσεων κατά 
τη διαδικασία συντονισμού σε συνεργασία με την Μονάδα 
Συστημάτων Διαχείρισης και Ελέγχου (Α), για μεγάλα έργα 
και για έργα υποδομής που δημιουργούν σημαντικά καθαρά 
έσοδα. 

10. Παρακολούθηση, μέσω του ΟΠΣ, των απαραίτητων κα- 
ταχωρήσεωνπου αφορούντα επί μέρους Τομεακά Επιχειρη¬ 
σιακά Προγράμματα σύμφωνα με τις ανάγκες του συστήμα¬ 
τος διαχείρισης και παρακολούθησης του ΚΠΣ. 

11. Εισήγηση για την συνυπογραφή των εκτελεστικών 
Υπουργικών Αποφάσεωντου άρθρου 7 του Ν. 2860/2000 που 
αφορούν τις επί μέρους Διαχειριστικές Αρχές. 

12. Μέριμνα, σε συνεργασία με τις συναρμόδιες υπηρε¬ 
σίες, για τον συντονισμό της εφαρμογής των καθεστώτων 
κρατικών ενισχύσεων και της ενιαίας πολιτικής για τις ΜΜΕ 
στο πλαίσιο των τομεακών Επιχειρησιακών Προγραμμάτων 
και των Κοινοτικών Πρωτοβουλιών. 

13. Υποστήριξη της εκτέλεσης καιτήρηση των οικονομικών 
και τεχνικών στοιχείων των ενεργειών Τεχνικής Βοήθειας της 
μονάδας. 

Δ. Η Μονάδα Παρακολούθησης Περιφερειακών Επιχειρη¬ 
σιακών Προγραμμάτων ΚΠΣ είναι υπεύθυνη για τα ακόλου¬ 
θα: 

1. Εισήγηση μέτρων αποτελεσματικότερης εφαρμογής και 
επιτάχυνσης της υλοποίησης των Περιφερειακών Επιχειρη¬ 
σιακών Προγραμμάτων του ΚΠΣ. 

2. Συντονισμός των αρμόδιων Διαχειριστικών Αρχών για 
την εφαρμογή των Περιφερειακών Επιχειρησιακών Προ¬ 
γραμμάτων. 

3. Δημιουργία και λειτουργία δικτύων επικοινωνίας και συ¬ 
νεργασία με τις Διαχειριστικές Αρχές. 

4. Διάγνωση αναγκών παροχής κατευθύνσεων για την ομοι¬ 
ογενή εφαρμογή των Περιφερειακών Επιχειρησιακών Προ¬ 
γραμμάτων. 

5. Μέριμνα για την εκπροσώπηση της Διαχειριστικής Αρ¬ 
χής του ΚΠΣ στις Επιτροπές Παρακολούθησης των Περιφε¬ 
ρειακών Επιχειρησιακών Προγραμμάτων του ΚΠΣ καθώς και 
στις ετήσιες συναντήσεις των Διαχειριστικών Αρχών με την 
Επιτροπή. 

6. Παρακολούθηση της φυσικής και οικονομικής προόδου 
υλοποίησης των Περιφερειακών Επιχειρησιακών Προγραμ¬ 
μάτων καθώς και της πορείας υλοποίησης των στόχων τους. 

7. Συνεργασία με την ΕΥ Στρατηγικής και Σχεδιασμού Ανα¬ 
πτυξιακών Προγραμμάτων για τη διατύπωση εισηγήσεων ως 
προς τις τροποποιήσεις των Περιφερειακών Επιχειρησιακών 
Προγραμμάτων και των Συμπληρωμάτων Προγραμματι¬ 
σμού. 

8. Γνωμοδότηση για την ένταξη πράξεων σε αντίστοιχα Πε¬ 
ριφερειακά Επιχειρησιακά Προγράμματα. 

9. Μέριμνα για την έκδοση ΥΑ κατά τη διαδικασία συντονι¬ 
σμού σε συνεργασία με την Μονάδα Συστημάτων Διαχείρι¬ 
σης και Ελέγχου (Α), για μεγάλα έργα και για έργα υποδομής 
που δημιουργούν σημαντικά καθαρά έσοδα. 

10. Παρακολούθηση μέσω του ΟΠΣ των απαραίτητων κα- 
ταχωρήσεων που αφορούντα επί μέρους Περιφερειακά Επι¬ 
χειρησιακά Προγράμματα, σύμφωνα με τις ανάγκες του συ¬ 
στήματος διαχείρισης και παρακολούθησης του ΚΠΣ. 

11. Εισήγηση για την συνυπογραφή των εκτελεστικών ΥΑ 
του άρθρου 7 του Ν. 2860/2000 που αφορούν τις επί μέρους 
Διαχειριστικές Αρχές. 

12. Μέριμνα, σε συνεργασία με τις συναρμόδιες υπηρε¬ 
σίες, για τον συντονισμό της εφαρμογής των καθεστώτων 
κρατικών ενισχύσεων και της ενιαίας πολιτικής για τις ΜΜΕ 
στο πλαίσιο των Περιφερειακών Επιχειρησιακών Προγραμ¬ 
μάτων. 

13. Υποστήριξη της εκτέλεσης και τήρηση των οικονομικών 
και τεχνικών στοιχείωντων ενεργειών Τεχνικής Βοήθειας της 
μονάδας. 

Ε. Το πρωτοκόλλο και το αρχείο της Υπηρεσίας Συντονι- 
σμούτης Εφαρμογής Επιχειρησιακών Προγραμμάτωντηρεί- 
ται από το γραφείο του Προϊσταμένου. 

Άρθρο 4 

Προσωπικό της Υπηρεσίας Συντονισμού της Εφαρμογής 
Επιχειρησιακών Προγραμμάτων 

Η στελέχωση της Υπηρεσίας Συντονισμού της Εφαρμογής 
Επιχειρησιακών Προγραμμάτων γίνεται σύμφωνα με το άρ¬ 
θρο 7 παρ. 2 του Ν. 2860/2000. 


Το προσωπικό της Υπηρεσίας Συντονισμού της Εφαρμο¬ 
γής Επιχειρησιακών Προγραμμάτων ανέρχεται σε 47 άτομα, 
τα οποία κατά κατηγορία είναι: 

1. Κατηγορία Πανεπιστημιακής Εκπαίδευσης (ΠΕ) συμπε¬ 
ριλαμβανομένου του ειδικού επιστημονικού προσωπικού, 41 
άτομα 

2. Κατηγορία Τεχνολογικής Εκπαίδευσης (ΤΕ), 3 άτομα. 

3. ΚατηγορίαΔευτεροβάθμιας Εκπαίδευσης (ΔΕ), 2 άτομα. 

4. Κατηγορία Υποχρεωτικής Εκπαίδευσης (ΥΕ), 1 άτομο. 

Άρθρο 5 

Ορισμός και αναπλήρωση του Προϊσταμένου της Ειδικής 

Υπηρεσίας Συντονισμού της Εφαρμογής Επιχειρησιακών 
Προγραμμάτων και των ασκούντων καθήκοντα 
Προϊσταμένου στις Μονάδες της 

1. Ο Προϊστάμενος της Ειδικής Υπηρεσίας Συντονισμού 
της Εφαρμογής Επιχειρησιακών Προγραμμάτων, ορίζεται 
σύμφωνα με το άρθρο 7 του Ν. 2860/2000. Απόντος ή κω- 
λυομένου του Προϊσταμένου της Ειδικής Υπηρεσίας Συντο¬ 
νισμού της Εφαρμογής Επιχειρησιακών Προγραμμάτων, 
αναπληρώνεται από υπάλληλο που υπάγεται στις διατάξεις 
του Ν. 2683/1999 και ο οποίος ασκεί καθήκοντα Προϊσταμέ¬ 
νου Μονάδοςτης. 

2. Καθήκοντα Προϊσταμένων των επί μέρους Μονάδωντης 
Ειδικής Υπηρεσίας Συντονισμού της Εφαρμογής Επιχειρη¬ 
σιακών Προγραμμάτων, ασκούν υπάλληλοίτης, οι οποίοι ορί¬ 
ζονται με απόφαση του Γ ενικού Γ ραμματέα Επενδύσεων και 
Ανάπτυξης του Υπουργείου Οικονομίας και Οικονομικών, με¬ 
τά από πρόταση του Γενικού Διευθυντή Αναπτυξιακού Προ¬ 
γραμματισμού, Περιφερειακής Πολιτικής και Δημοσίων 
Επενδύσεωντου ίδιου Υπουργείου, η οποία συνοδεύεται από 
εισήγηση του Προϊσταμένου της. Με την ίδια απόφαση είναι 
δυνατόν να ορίζονται αναπληρωτές Προϊστάμενοιτων επί μέ¬ 
ρους Μονάδων της Ειδικής Υπηρεσίας Συντονισμού της 
Εφαρμογής Επιχειρησιακών Προγραμμάτων. 

Η κοινή υπουργική απόφαση με αριθμ. 37085/ΔΙΟΕ 
890/20.9.2004 παύει να ισχύει. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 2 Δεκεμβρίου 2004 

οι ΥΠΟΥΡΓΟΙ 

